— Гэтая ўзнагарода для нас не толькі ганаровая, але і вельмі адказная. Яна абавязвае працаваць яшчэ лепш. Асабліва ў Год культуры, які надышоў. Мы рыхтуем новыя праекты. У тым ліку і духоўныя. Гэта шэраг тэматычных выстаў як у краіне, так і за мяжой. Праз такія праекты мы імкнёмся прывіць сваім наведнікам любоў да хрысціянскіх каштоўнасцяў і будзем рады, калі хто-небудзь з іх такім чынам знойдзе сваю дарогу да храма, да згоды. Бо Год культуры — гэта год асаблівай увагі да культуры ва ўсім. І ў адносінах, і ў рабоце. У цэлым мы ў культуры павінны знаходзіцца, каб жыццё, якое падаравана Богам, было для кожнага цікавае.